Cekule (stacija)

Cekule bija pieturas punkts dzelzceļa līnijā Rīga—Ērgļi starp Sauriešu staciju un Jauncekules pieturu. Tas atradās Ropažu novada Stopiņu pagastā pie Salaspils pagasta robežas, 18 km no Rīgas. Netālu no pieturas atrodas Rīgas apvedceļa (A4) pārbrauktuve, kā arī Cekules ciems. Pieturā saglabājušās perona un kāpņu uz peronu atliekas, kā arī stacijas ēkas krāsmatas, kas kartēs atzīmētas kā "Cekules atpūtas māja". Joprojām iespējams arī sazīmēt bijušā armijas pievedceļa vietu un kravas rampas atliekas munīcijas noliktavu teritorijā. Tieši šķērsām pāri bijušajiem stacijas ceļiem un stacijas ēkai paredzēts būvēt Rail Baltica sliedes.Cekules stacija BalticMaps kartē

 Vēsture 
Cekule kā stacija tika atvērta neilgi pēc dzelzceļa līnijas Rīga—Ērgļi posma līdz Suntažiem atklāšanas 1936. gadā.Stacijas foto 2003. gadā  Stacijā bija divi sliežu ceļi.Stacijas shēma  No stacijas bija izbūvēts dzelzceļa atzars uz Cekules munīcijas noliktavām, kuru padomju armija izmantoja līdz 1994. gadam.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 174. lpp.  Pēc armijas aiziešanas atzars demontēts.

2000. gadu vidū stacijā tika demontēts papildu sliežu ceļš, pārveidojot to par pieturas punktu. Pietura slēgta līdz ar dzelzceļa līnijas slēgšanu un nojaukšanu 2009. gadā.

Līdz 2013. gada jūnijam pieturas ēka tika izmantota kā dzīvojamā ēka, tajā nebija biļešu kases un tā bija nolaista.

Naktī no 2013. gada 8. jūnija uz 9. jūniju bijušās stacijas ēkā izcēlās ugunsgrēks, kurā izdeguši abi ēkas stāvi.

 Attēlu galerija 

 Atsauces 

 Ārējās saites 
 Fotoreportāža: Cekule - 'spoku stacija' 
 о. п. Цекуле 
 Cekules stacijas foto pēc ugunsgrēka

Kategorija:Stopiņu pagasts
Kategorija:Ropažu novads
Kategorija:Bijušās dzelzceļa stacijas Latvijā